Quattro Mikenti Group

Quattro Mikenti Group Oy (QMG) on talotekniikka-alan konserni, johon kuuluu Suomessa 34 yhtiötä (kesäkuu 2021). QMG:n palveluvalikoima kattaa kaikki talotekniikan osa-alueet. Yritys on yksi Suomen suurimpia alallaan. 

Konserni syntyi vuosina 2005-2012, kun Henri Juvan perustama Mikenti-Yhtiöt Oy laajentui yritysostojen ja usean uuden yhtiön perustamisen kautta. Lokakuussa 2013 Mikenti-Yhtiöt Oy ja Quattroservices Oy yhdistyivät Quattro Mikenti Group -konserniksi.  Konserni on sen jälkeen strategiansa mukaisesti laajentunut uusilla yritysostoilla.

Konsernin toimitusjohtaja on vuodesta 2015 lähtien ollut Kimmo Liukkonen. Vuonna 2020 QMG:n liikevaihto oli 200 miljoonaa euroa. Sen palveluksessa työskentelee noin 1000 alan ammattilaista. 

Konsernin pääomistaja on kesäkuusta 2021 lähtien ollut KLAR Partners, joka omistaa myös Sandbäckens-konsernin Ruotsissa. QMG:n henkilöstö jatkaa merkittävänä omistajana uudessa konsernissa. Molemmat yhtiöt Suomessa ja Ruotsissa jatkavat toimintaansa erillisinä. Kimmo Liukkonen jatkaa QMG:n toimitusjohtajana ja kuuluu uuden konsernin johtoryhmään. Koko konsernin ja Sandbäckensin toimitusjohtajana toimii Mikael Matts. Yrityskauppa odottaa vielä kilpailuviraston vahvistusta.

Lähteet 

Suomalaiset rakennustuotevalmistajat